als_Latn dik_Latn sag_Latn
Aksion kundër veturave që parkohen ku s’duhet
Shumë nga veturat merren me merimangë, ndërsa të tjerat bllokohen në mënyrë që pronarët të mos mund t’i lëviznin.
Politiko
E Enjte, 19 Mars 2015 | 14:37
0 Komente.
Policia e Kosovës sot ka ndërmarrë një aksion për largimin e veturave përgjatë trotuareve në rrugët “Adrian Krasniqi” dhe “Rrustem Statovci”, në Prishtinë.
Me këtë rast janë konfiskuar dhjetëra vetura të cilat kishin zënë vend në hapësirat e gabuara.
Shumë nga veturat merreshin me merimangë, ndërsa të tjerat vetëm i kanë bllokuar në mënyrë që pronarët të mos mund t’i lëviznin.
Elheme Mehmeti, shitëse në njërin nga marketet përgjatë rrugës u shpreh se parkimi i veturave përpara marketit të saj ia vështirëson punën asaj, pasi e ka të pamundur hedhjen e mbeturinave dhe futjen e mallit brenda marketit.
Ajo u ankua që rreth dy muaj më parë policia ka dënuar bashkëshortin e saj për vetëm një minutë ndalesë, ndërsa veturat tjera parkohen gjithë ditën dhe nuk iu pengojnë.
“Na pengojnë këto kerre këtu që bëjnë parking, ndalesa s’na pengon se është dy-tre minuta por parkingu po. Tan ditën parkohen, taksistët parkohen, kerret vijnë, parkohen krejt kerret që vijnë te fakulteti, edhe kështu njerëzit që po vijnë në ambasadë po edhe s’kanë faj se s’kanë ku me shku. Nuk ka kurrfarë parkingu për këtë edhe ndalen. Mu me pengon se as nuk mundem me marr mall as nuk mundet me u ndal dikush diçka me ble, mua më bojkotojnë krejt, s’kam punë më. Kjo rrugë këtu është e rrezikshme sepse shkolla është këtu. Mua më ka ndodhur para dy muji, shoku ka ardhur me më marr, kam pasur mbeturina me paketa, kanë ardhur policia dhe iu kam thënë vetëm një minutë sa t’i qes mbeturinat edhe menjëher po niset kerri, ia kanë marrë lejen shokut edhe plus nëpër gjykata është t’u shty me ta për një minutë a këtu tan ditën parkohen kerret edhe s’iu pengojnë. Sot paskan dal në aksion, shyqyr që kanë dal se nuk vijnë rregullisht”, tha ajo për Kosovapress.
Disa nga qytetarët tjerë janë arsyetuar për parkimin e veturave në trotuare pasi që ka shumë mungesa të parkingjeve brenda qytetit. Ata u shprehën se veturat nuk mund të qëndrojnë në ajër, prandaj në mungesë të trotuareve janë të detyruar t’i parkojnë ato nëpër trotuare.
Pas përfundimit të këtij aksioni dhe largimit të policisë nga rruga, vozitësit përsëri vazhduan me parkimin e veturave në trotuare.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn